নববর্ষের প্রথম প্রহরে কিয়েভে ভয়াবহ হামলা
ইউক্রেনের রাজধানী কিয়েভে নববর্ষের প্রথম প্রহরে ভয়াবহ বিস্ফোরণের শব্দ পাওয়া গেছে।







শনিবার মধ্যরাতে নববর্ষের প্রথম দুই ঘণ্টা বিমান হামলার সাইরেন বেজেছে কিয়েভসহ গোটা ইউক্রেনজুড়ে। খবর রয়টার্সের।




অনেকে নববর্ষের আতশবাজির শব্দ মনে করে ঘরের বেলকনিতে এসে 'গ্লোরি অব ইউক্রেন! গ্লোরি অব হিরোস' বলে চিৎকার করতে থাকে।
 
কিয়েভের মেয়র ভিটালি ক্লিৎসকো বলেন, মিসাইল হামলায় একটি গাড়ি উড়ে গেছে। তবে হতাহতের সংখ্যা জানা যায়নি।
কিয়েভে মোতায়েন করা ইউক্রেনের সেনাবাহিনীর দাবি, তারা ২৩টি রুশ হামলা প্রতিহত করেছে।
 
বিশ্ববাসীকে যাতে নতুন বছরে ইউক্রেনের জয়ের সুখবর দিতে পারেন, এ কামনা করে দেশটির প্রেসিডেন্ট ভলোদিমির জেলেনস্কির নববর্ষের শুভেচ্ছা জানানোর কয়েক মিনিট পর থেকেই হামলা শুরু হয়।
 
১১ মাস ধরে চলা রুশ হামলা বন্ধ হওয়ার লক্ষণ দেখা যাচ্ছে না। কিয়েভ ছাড়াও খেরসন ও ঝিতোমির অঞ্চলেও শনিবার রাত থেকে হামলা চালাচ্ছে রাশিয়া।

ইউক্রেনের রাজধানী কিয়েভে নববর্ষের প্রথম প্রহরে ভয়াবহ বিস্ফোরণের শব্দ পাওয়া গেছে।